13. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ.4186/99 της 22 Ιουλ./8 Αυγ. 1975 (ΦΕΚ Β΄ 845) Περί θέσεως εν ισχύϊ και εφαρμογής των Κοινών Κανόνων δια την ομοιόμορφον εφαρμογήν του καθεστώτος των εις το εσωτερικόν της Συνδέσεως Ελλάδος-Ε.Ο.Κ. ανταλλαγών. Λαβόντες υπ’ όψιν: 1.Τας διατάξεις των υπογραφέντων την 28 Απριλίου 1975, μεταξύ της Ελλάδος και της Ευρωπαϊκής Οικονομικής Κοινότητος υπό την νέαν αυτής σύνθεσιν, αφ’ ενός Προσθέτου Πρωτοκόλλου και αφ’ ετέρου Προσωρινής Συμφωνίας, δι’ ων αναμορφούνται αι διατάξεις της Συμφωνίας Συνδέσεως Ελλάδος-Ε.Ο.Κ., ίνα προσαρμοσθούν προς τας συνθήκας, αι οποίαι προκύπτουν εκ της προσχωρήσεως εις την Κοινότητα των νέων Κρατών-μελών, ήτοι της Μεγ. Βρεταννίας, της Ιρλανδίας και της Δανίας. 2.Την υπό του άρθρου 4 του ως άνω Προσθέτου Πρωτοκόλλου επιβαλλομένην αντικατάστασιν της από 26 Σεπτεμβρίου 1962 Συμβάσεως επί των Μεθόδων Διοικητικής Συνεργασίας δια την εφαρμογήν των άρθρων 7 και 8 της Συμφωνίας Συνδέσεως Ελλάδος-Ε.Ο.Κ. και, κατά συνέπειαν, την αντικατάστασιν των, εις συμπλήρωσιν και ερμηνείαν των διατάξεων της Συμβάσεως ταύτης ισχυόντων Κοινών Κανόνων ότι, προς τον σκοπόν τούτον εξεπονήθησαν και υιοθετήθησαν υφ’ απάντων των ενδιαφερομένων μερών, εις την εις τα πλαίσια της Συνδέσεως λειτουργούσαν Επιτροπήν Τελωνειακής Συνεργασίας, Κοινοί Κανόνες δια την ομοιόμορφον εφαρμογήν του καθεστώτος των εις το εσωτερικόν της Συνδέσεως Ελλάδος-Ε.Ο.Κ. ανταλλαγών. 3.Τας διατάξεις του άρθρου 19 του Ν. 2096/1952, δι’ ων επιτρέπεται εις τον Υπουργόν των Οικονομικών, όπως, δια γενικών ή ειδικών διαταγών του, ρυθμίζη, κατά παρέκκλισιν των ισχυουσών διατάξεων, ζητήματα ανακύπτοντα κατά την εισαγωγήν, κλπ., εμπορευμάτων και εγχωρίων προϊόντων, κλπ., αποφασίζομεν: Τίθενται εν ισχύϊ οι Κοινοί Κανόνες δια την ομοιόμορφον εφαρμογήν του καθεστώτος των εις το εσωτερικόν της Συνδέσεως Ελλάδος-Ε.Ο.Κ. ανταλλαγών, έχοντες ούτω: ΚΕΦΑΛΑΙΟΝ Ι ΠΡΟΫΠΟΘΕΣΕΙΣ ΕΚΔΟΣΕΩΣ ΚΑΙ  ΧΡΗΣΙΜΟΠΟΙΗΣΕΩΣ ΤΩΝ ΠΙΣΤΟΠΟΙΗΤΙΚΩΝ  ΚΥΚΛΟΦΟΡΙΑΣ AG1 ΚΑΙ AG3. Τμήμα Ι-Γενικοί Κανόνες. 1.Ρόλος του εξαγωγέως. Εις τον εξαγωγέα και τη ευθύνη του, ή τον νόμιμον εκπρόσωπόν του, εναπόκειται να ζητήση την έκδοσιν πιστοποιητικού κυκλοφορίας. Η αίτησις αύτη διατυπούται επί ενός εντύπου AG1 ή AG3, δεόντως συμπεπληρωμένου, συμφώνως προς τας προβλεπομένας σχετικάς διατάξεις και τους αναγραφομένους επί της οπισθίας πλευράς των εντύπων τούτων κανόνας. Εις τον εξαγωγέα αποκλειστικώς εναπόκειται να προσδιορίση εις εκάστην περίπτωσιν, εάν πρέπει να εκδοθή πιστοποιητικόν, τύπου AG1, ή πιστοποιητικόν, τύπου AG3. Εξυπακούεται, όμως, ότι αι Τελωνειακαί Αρχαί θα αρνηθούν εις τον εξαγωγέα την θεώρησιν πιστοποιητικού AG1, οσάκις εκ των προσαγομένων εις τας Αρχάς ταύτας εγγράφων εξαγωγής προκύπτει, ότι τα εμπορεύματα, εις α αναφέρεται το πιστοποιητικόν, προορίζονται δια τρίτον προς την Σύνδεσιν Κράτος. 2.Ρόλος του Τελωνείου. α)Έλεγχος των εντύπων. Αι Τελωνειακαί Αρχαί του Κράτους της εξαγωγής επιβλέπουν, όπως τα εν παραγράφω 1 έντυπα πιστοποιητικών AG1 και AG3 συμπληρούνται δεόντως. Αύται ελέγχουν ιδία, εάν ο χώρος ο προοριζόμενος δια την περιγραφήν των εμπορευμάτων συνεπληρώθη κατά τρόπον αποκλείοντα πάσαν δολίαν προσθήκην. Προς τον σκοπόν τούτον, η περιγραφή των εμπορευμάτων δέον να γίνηται άνευ διαστίχου. Οσάκις ο χώρος δεν συμπληρούται εξ ολοκλήρου, δέον όπως σύρηται μία οριζόντιος γραμμή κάτωθι της τελευταίας σειράς, διαγραφομένου του μη συμπληρωθέντος μέρους. β)Επαλήθευσις των εμπορευμάτων. Επειδή τα πιστοποιητικά κυκλοφορίας αποτελούν δικαιολογητικούς τίτλους δια την εφαρμογήν του υπό της Συμφωνίας προβλεπομένου προτιμησιακού καθεστώτος, αι Τελωνειακαί Αρχαί του Κράτους της εξαγωγής λαμβάνουν τα αναγκαία μέτρα δια την επαλήθευσιν των εμπορευμάτων, εις α αναφέρονται τα πιστοποιητικά ταύτα. Καθ’ όσον αφορά εις τα προϊόντα, δι’ α απαιτούνται συμπληρωματικαί διατυπώσεις, αι Τελωνειακαί Αρχαί του Κράτους της εξαγωγής ελέγχουν λεπτομερώς, εάν δια τα προϊόντα ταύτα ετηρήθησαν ομοίως αι διατυπώσεις αύται. Η επαλήθευσις των εξαγομένων εμπορευμάτων, άτινα συνοδεύονται δια πιστοποιητικού AG3, δέον να πραγματοποιήται υπό τας αυτάς συνθήκας, ως εάν επρόκειτο περί εθνικών εμπορευμάτων εξαγομένων προσωρινώς και συνοδευομένων δια περιγραφικού δηλωτικού. Δέον να λαμβάνωνται, κατά το δυνατόν, ειδικά μέτρα, διευκολύνοντα την διαπίστωσιν της ταυτότητος των εμπορευμάτων (επίθεσις σφραγίδων, δειγματοληψία, κλπ.). Το αποτέλεσμα της επαληθεύσεως των εμπορευμάτων, ως και τα ληφθέντα ειδικά μέτρα εξακριβώσεως της ταυτότητος ή αι διευκρινίσεις, έτεραι εκείνων των διαλαμβανομένων εις την λεπτομερή διασάφησιν του εξαγωγέως, δέον όπως αναγράφωνται εις τον χώρον του εντύπου, όστις προορίζεται να συμπληρωθή υπό του Τελωνείου. Τα μη χρησιμοποιηθέντα τμήματα του χώρου, όστις προορίζεται δια την αναγραφήν των αποτελεσμάτων της επαληθεύσεως, δέον όπως διαγράφωνται κατά τρόπον ώστε να μη καθίσταται δυνατή η εγγραφή οιασδήποτε μνείας μεταγενεστέρως. Εν ουδεμιά περιπτώσει αι Τελωνειακαί Αρχαί δεν περιορίζονται εις την διαγραφήν του άνω τμήματος του χώρου τούτου. γ.Σφραγίς του Τελωνείου. Αι Τελωνειακαί Αρχαί των Κρατών-μελών και της Ελλάδος ανακοινώνουν αμοιβαίως, δια μέσου της Εκτελεστικής Επιτροπής των Ευρωπαϊκών Κοινοτήτων, τα δείγματα των αποτυπωμάτων των διαφόρων τύπων των χρησιμοποιουμένων εις τα Γραφεία των σφραγίδων δια την θεώρησιν των πιστοποιητικών κυκλοφορίας εμπορευμάτων. Τμήμα ΙΙ-Ειδικαί περιπτώσεις. 1.Αντικατάστασις πιστοποιητικών AG1 ή AG3 δια πιστοποιητικών του αυτού τύπου. Η αντικατάστασις ενός ή πλειόνων πιστοποιητικών AG1 ή AG3 δι’ ενός ή πλειόνων πιστοποιητικών AG1 ή AG3 είναι πάντοτε δυνατή, υπό τον όρον, ότι αύτη πραγματοποιείται εις το Τελωνείον ένθα ευρίσκονται τα εμπορεύματα. Αντιθέτως, η αντικατάστασις ενός ή πλειόνων πιστοποιητικών AG1 ή AG3 δι’ ενός ή πλειόνων πιστοποιητικών T2L ή DD3 απαγορεύεται. Η αντικατάστασις ενός ή πλειόνων πιστοποιητικών T2L ή DD3 δι’ ενός ή πλειόνων πιστοποιητικών AG1 ή AG3 επιτρέπεται, οσάκις αι Τελωνειακαί Αρχαί, παρ’ ων ζητείται  η θεώρησις των νέων πιστοποιητικών, έχουν την (Μετά την σελ. 464,08) Σελ. 464,09 Τεύχος 608-Σελ. 125 Ευρωπαϊκή Οικονομική Κοινότητα- Ευρωπαϊκή Ένωση 40.Δ.β.13 πεποίθησιν, είτε λόγω της φύσεως των προσκομιζομένων αυταίς εμπορευμάτων, είτε επί τη βάσει οιασδήποτε αποδείξεως, ότι τα εμπορεύματα ταύτα πληρούν τους απαιτουμένους δια την έκδοσιν πιστοποιητικού AG1 ή AG3 όρους. Οσάκις λαμβάνει χώραν αντικατάστασις πιστοποιητικών AG1 ή AG3 δι’ ετέρων πιστοποιητικών του αυτού τύπου, αι αφορώσαι εις την ιδιαιτέραν κατάστασιν των εμπορευμάτων ενδείξεις (ιδία η μνεία «Εισφορά-Ε.Ο.Κ.Ελλάς») αίτινες ενδεχομένως περιλαμβάνονται εις τα παλαιά πιστοποιητικά, δέον υποχρεωτικώς, όπως περιληφθούν και εις τα νέα πιστοποιητικά. 2.Έκδοσις εκ των υστέρων πιστοποιητικών κυκλοφορίας AG1(1). Οσάκις, συνεπεία λάθους ή αθελήτου παραλείψεως ή εκτάκτων περιστάσεων, δεν υπεβλήθη αίτησις περί εκδόσεως πιστοποιητικού κυκλοφορίας κατά την εξαγωγήν των εμπορευμάτων, δύναται να εκδοθή πιστοποιητικόν AG1 μετά την πραγματικήν εξαγωγήν των εμπορευμάτων εις τα οποία αναφέρεται. Εις την περίπτωσιν ταύτην ο εξαγωγεύς δέον όπως: -Υποβάλη γραπτήν αίτησιν, παρέχων τας σχετικάς ενδείξεις όσον αφορά εις το είδος των εμπορευμάτων, την ποσότητα αυτών, τον τρόπον συσκευασίας και τα διακριτικά σημεία, άτινα φέρουν, ως και τον τόπον και την ημερομηνίαν της αποστολής. -Βεβαιοί, ότι δεν εξεδόθη πιστοποιητικόν κυκλοφορίας AG1 κατά τον χρόνον της εξαγωγής των εμπορευμάτων, προσδιορίζων και τους προς τούτο λόγους. -Επισυνάπτη έντυπον πιστοποιητικού AG1, δεόντως συμπεπληρωμένον και υπογεγραμμένον. Αι Τελωνειακαί Αρχαί δύνανται να προέλθουν εις την έκδοσιν πιστοποιητικού κυκλοφορίας AG1 εκ των υστέρων, μόνον εφ’ όσον εξακριβωθή, ότι αι εν τη αιτήσει του εξαγωγέως περιεχόμεναι ενδείξεις συμφωνούν προς τας τοιαύτας τας περιεχομένας εις τον οικείον φάκελλον της εξαγωγής. Τα εκ των υστέρων εκδιδόμενα πιστοποιητικά κυκλοφορίας AG1 δέον όπως φέρουν, δι’ ερυθράς μελάνης, μίαν εκ των ακολούθων ενδείξεων: «DELIVRE A POSTERIORI», «UDSTEDT EFTER-FLGENDE», «NACHTRAGLICH AUSGESTEL-LT», «ISSUED PETROSPECTIVELY», «RILA-SCΙATO A POSTERIORI», «AFGEGEVEN A PO-STERIORI» (εκδοθέν εκ των υστέρων). Αι Τελωνειακαί Αρχαί δύνανται να εκδίδουν εκ των υστέρων πιστοποιητικόν κυκλοφορίας AG1, οσάκις τα οικεία εμπορεύματα, μετά την πραγματικήν εξαγωγήν των, λαμβάνουν προορισμόν προς το έδαφος Χώρας-μέλους της Συνδέσεως. 3.Έκδοσις αντιγράφου. Εν περιπτώσει κλοπής, απωλείας ή καταστροφής ενός πιστοποιητικού AG1 ή AG3, ο εξαγωγεύς δύναται να ζητήση παρά του εκδόσαντος αυτό Τελωνείου, την χορήγησιν αντιγράφου, όπερ συντάσσεται βάσει των τηρουμένων παρά τω Τελωνείω εγγράφων εξαγωγής. Το ούτω εκδιδόμενον αντίγραφον δέον όπως φέρη, δι’ ερυθράς μελάνης, μίαν εκ των ακολούθων ενδείξεων:«DUPLICATA», «DUPLICAT», «DUPLICATE», «DUPLICATO», «DUPLICΑAT». Σελ. 464,10 Τεύχος 608-Σελ. 126 Το αντίγραφον, επί του οποίου δέον όπως αναγράφηται η ημερομηνία εκδόσεως του πρωτοτύπου πιστοποιητικού κυκλοφορίας εμπορευμάτων, ισχύει από της ημερομηνίας ταύτης. Τμήμα ΙΙΙ Προϋποθέσεις χρησιμοποιήσεως πιστοποιητικών  κυκλοφορίας AG1 ή AG3. 1.Κατ’ ευθείαν μεταφορά των εμπορευμάτων. Δεν θεωρούνται ως διακόπτουσαι την κατ’ ευθείαν μεταφοράν αι προσεγγίσεις πλοίων εις λιμένας κειμένους επί του εδάφους τρίτης προς την Σύνδεσιν Χώρας. Αντιθέτως, θεωρούνται ως διακόπτουσαι την κατ’ ευθείαν μεταφοράν αι γενόμεναι εις τους αυτούς ως άνω λιμένας μεταφορτώσεις, εκτός εάν τα εμπορεύματα αποστέλλονται συνοδευόμενα υπό φορτωτικής «κατ’ ευθείαν μεταφοράς». 2.Χαρακτήρ της προθεσμίας υποβολής των πιστοποιητικών κυκλοφορίας. Τα πιστοποιητικά κυκλοφορίας AG1 ή AG3, άτινα υποβάλλονται εις τας Τελωνειακάς Αρχάς του Κράτους της εισαγωγής μετά την εκπνοήν της προβλεπομένης προθεσμίας προσκομίσεώς των, δύνανται να γίνουν αποδεκτά δια την εφαρμογήν του προτιμησιακού καθεστώτος, οσάκις η μη τήρησις της προθεσμίας οφείλεται εις λόγους ανωτέρας βίας ή εκτάκτων περιστάσεων. Εκτός των περιπτώσεων τούτων, αι Τελωνειακαί Αρχαί του Κράτους της εισαγωγής δύνανται να αποδεχθούν τα πιστοποιητικά κυκλοφορίας, οσάκις τα εμπορεύματα προσεκομίσθησαν αυταίς προ της εκπνοής της ειρημένης προθεσμίας. 3.Ασυμφωνία μεταξύ ωρισμένων ενδείξεων του πιστοποιητικού κυκλοφορίας και των εισαγομένων εμπορευμάτων. Η διαπίστωσις μικρών διαφορών μεταξύ των εις τα πιστοποιητικά κυκλοφορίας AG1 ή AG3 ανα-γραφομένων ενδείξεων και εκείνων, αίτινες αναγράφονται επί των προσκομιζομένων εις το Τελωνείον εγγράφων προς τον σκοπόν πληρώσεως των διατυπώσεων της εισαγωγής των εμπορευμάτων, δεν επηρεάζει την ισχύν των ειρημένων πιστοποιητικών, εφ’ όσον αποδεικνύεται δεόντως, ότι τα τελευταία ταύτα ανταποκρίνονται εις τα προσκομιζόμενα εμπορεύματα. (i)Εκ των διατάξεων των σχετικών προς την χρήσιν των πιστοποιητικών κυκλοφορίας εμπορευμάτων προκύπτει, ότι μόνον το πιστοποιητικόν AG1 δύναται να αποτελέση αντικείμενον εκδόσεως εκ των υστέρων. 40.Δ.β.13 Ευρωπαϊκή Οικονομική Κοινότητα- Ευρωπαϊκή Ένωση ΚΕΦΑΛΑΙΟΝ ΙΙ ΕΙΔΙΚΑΙ ΔΙΑΤΑΞΕΙΣ ΑΦΟΡΩΣΑΙ ΕΙΣ ΤΑ  ΠΡΟΪΟΝΤΑ ΤΑ ΥΠΑΓΟΜΕΝΑ ΕΙΣ ΤΗΝ  ΕΥΡΩΠΑΪΚΗΝ ΚΟΙΝΟΤΗΤΑ ΑΝΘΡΑΚΟΣ ΚΑΙ  ΧΑΛΥΒΟΣ Τα παραγόμενα εν Ελλάδι εμπορεύματα, εις την κατασκευήν των οποίων υπεισήλθον προϊόντα υπαγόμενα εις την ΕΚΑΧ, εισαχθέντα προηγουμένως εις έν εκ των Κρατών-μελών της Κοινότητος, ένθα ευρίσκοντο εν ελευθέρα κυκλοφορία, γίνονται δεκτά κατά την εισαγωγήν των είς τι Κράτος-μέλος της Ε.Ο.Κ., υπό το υπό της Συμφωνίας προβλεπόμενον προτιμησιακόν καθεστώς, άνευ εισπράξεως της εισφοράς του άρθρου 8. Δια να παρέχηται η δυνατότης εις τας Ελληνικάς Τελωνειακάς Αρχάς όπως διαπιστώνουν, ότι τα χρησιμοποιηθέντα «Προϊόντα ΕΚΑΧ» ευρίσκοντο εν ελευθέρα κυκλοφορία εις το Κράτος της εξαγωγής, αι Τελωνειακαί Αρχαί του τελευταίου τούτου Κράτους εκδίδουν τη αιτήσει του εξαγωγέως, πιστοποιητικόν AG1 ή AG3, όπερ φέρει την μνείαν: «MARCHANDISES CECA» ή «EKSF-VARER» ή «EGKS-WAREN»            Αναλόγως του Κράτους ή «ECSC-GOODS»             της εξαγωγής ή «MERCI CECA» ή «EGKS-GOEDEREN» Η ένδειξις αύτη δέον όπως αναγράφηται δι’ ερυθράς μελάνης εις την θέσιν «Παρατηρήσεις» επί της εμπροσθίας όψεως του πιστοποιητικού. ΚΕΦΑΛΑΙΟΝ ΙΙΙ ΕΚ ΤΩΝ ΥΣΤΕΡΩΝ ΕΛΕΓΧΟΣ ΤΩΝ  ΠΙΣΤΟΠΟΙΗΤΙΚΩΝ ΚΥΚΛΟΦΟΡΙΑΣ 1.Ο εκ των υστέρων έλεγχος των πιστοποιητικών κυκλοφορίας AG1 και AG3 πραγματοποιείται υπό τύπον δοκιμαστικής επαληθεύσεως και δι’ εκάστην φοράν καθ’ ην εγείρονται βάσιμοι υπόνοιαι εις τας Τελωνειακάς Αρχάς του Κράτους της εισαγωγής ως προς την αυθεντικότητα αυτών ή την ακρίβειαν των εν αυτοίς διαλαμβανομένων στοιχείων. 2.Δια την εφαρμογήν των διατάξεων της προηγουμένης παραγράφου, αι Τελωνειακαί Αρχαί του Κράτους της εισαγωγής αποστέλλουν το πιστοποιητικόν κυκλοφορίας AG1 ή AG3 εις τας Τελωνειακάς Αρχάς του Κράτους της εξαγωγής, σημειούσαι τους λόγους ουσίας ή τύπου, οίτινες δικαιολογούν την έρευναν. Εάν αποφασισθή η αναστολή της εφαρμογής των διατάξεων της Συμφωνίας, εν όψει του αναμενομένου πορίσματος του ελέγχου, αι Τελωνειακαί Αρχαί του Κράτους της εισαγωγής επιτρέπουν την υπό του εισαγωγέως παραλαβήν των εμπορευμάτων, υπό την επιφύλαξιν της λήψεως των αναγκαίων, κατά την κρίσιν των, εξασφαλιστικών μέτρων. 3.Το πόρισμα του εκ των υστέρων ελέγχου ανακοινούται, το συντομώτερον δυνατόν, εις τας Τελωνειακάς Αρχάς του Κράτους της εισαγωγής. Τούτο δέον όπως επιτρέπη την εξακρίβωσιν του εάν το πιστοποιητικόν κυκλοφορίας AG1 ή AG3 ισχύει επί εμπορευμάτων πράγματι εξαχθέντων και εάν επί των εμπορευμάτων τούτων δύναται όντως να εφαρμοσθή το προτιμησιακόν καθεστώς. Οσάκις αι αμφισβητήσεις αύται δεν δύνανται να επιλυθούν μεταξύ των τελωνειακών Αρχών του Κράτους της εισαγωγής και εκείνων του Κράτους της εξαγωγής, ή οσάκις αι αμφισβητήσεις αύται δημιουργούν πρόβλημα ερμηνείας των διατάξεων των εφαρμοστέων εις τας εν τω εσωτερικώ της Συνδέσεως συναλλαγάς,   υποβάλλονται αύται προς επίλυσιν εις την Επιτροπήν Τελωνειακής Συνεργασίας (COMITE DE COOPERATION DOUANIERE). Προς τον σκοπόν πραγματοποιήσεως του εκ των υστέρων ελέγχου των πιστοποιητικών κυκλοφορίας AG1 ή AG3, τα έγγραφα εξαγωγής ή τα αντίγραφα των πιστοποιητικών κυκλοφορίας, τα επέχοντα θέσιν εξαγωγικών εγγράφων, δέον όπως παραμένουν εις την διάθεσιν των Τελωνειακών Αρχών του Κράτους της εξαγωγής τουλάχιστον επί μίαν διετίαν. ΚΕΦΑΛΑΙΟΝ IV. ΕΦΑΡΜΟΓΗ ΤΩΝ ΔΙΑΤΑΞΕΩΝ ΤΟΥ ΑΡΘΡΟΥ 8 ΤΗΣ ΣΥΜΦΩΝΙΑΣ ΣΥΝΔΕΣΕΩΣ Εις το ευεργέτημα του καθεστώτος, όπερ καθιερούται δια του άρθρου 8 της Συμφωνίας, δεν δύνανται να υπαχθούν προϊόντα εισαγόμενα εκ τρίτων Χωρών, τα οποία υπέστησαν εν τω Κράτει, ένθα εισήχθησαν υπό καθεστώς αναστολής δασμών (ή υπό καθεστώς πλήρους ή μερικής επιστροφής δασμών) ανεπαρκή επεξεργασίαν. Δεν δύνανται να θεωρηθούν ως βιομηχανική κατεργασία, κατά την έννοιαν του άρθρου 8, αι ακόλουθοι εργασίαι: 1.Αι εργασίαι αι αποβλέπουσαι εις την διασφάλισιν της διατηρήσεως εις καλήν κατάστασιν, κατά την διάρκειαν της μεταφοράς και εναποθηκεύσεως των εισαχθέντων εμπορευμάτων (αερισμός, εξάπλωσις προς ξήρανσιν, απλή ψύξις, αφαίρεσις βεβλαμμένων μερών και παρόμοιαι εργασίαι). 2.Απλαί εργασίαι αφαιρέσεως του κονιορτού, κοσκινίσματος, διαλογής, διαλογής και κατατάξεως συμπεριλαμβανομένης και της συνθέσεως εμπορευμάτων εις ολοκληρωμένα σύνολα η πλύσις, η βαφή και λοιπαί εργασίαι αποκλειστικώς αποσκοπούσαι, όπως βελτιώσουν την από εμπορικής πλευράς εμφάνισιν των εισαχθέντων προϊόντων ή την εμπορευσιμότητα αυτών. 3.α)Αι μεταβολαί συσκευασίας, οι διαχωρισμοί και αι συγκεντρώσεις επί τω αυτώ δεμάτων. β)Η απλή τοποθέτησις εις φιάλας, εις φιαλίδια, σάκκους, θήκας, κυτία, επί μικρών πηνίων, κλπ., ως και πάσα ετέρα εργασία απλής συσκευασίας των εμπορευμάτων προς πώλησιν. γ)Η απλή κοπή, εις τεμάχια μη αποτελούντα έτοιμα είδη, υφασμάτων, χάρτου, κλπ., εισαχθέντων εις τεμάχια ή ρόλλους. 4.Η επίθεσις σημάτων, ετικεττών ή άλλων διακριτικών, είτε επί αυτών τούτων των εισαχθέντων εκ τρίτων Χωρών εμπορευμάτων, είτε επί της συσκευασίας αυτών. 5.Η απλή ανάμιξις μεταξύ των προϊόντων του αυτού είδους, έστω και αν ωρισμένα προϊόντα, συστατικά του μίγματος, είναι προϊόντα κοινοτικά. 6.Η απλή συνένωσις μερών ειδών εισαχθέντων κυρίως εκ τρίτων Χωρών αποσκοπούσα εις τον σχηματισμόν ενός πλήρους ετοίμου είδους. Εν η περιπτώσει δύο ή περισσότεραι των προαναφερθεισών εργασιών εκτελεσθούν σωρευτικώς, η συνολική κατεργασία, ην υφίστανται τα προϊόντα, δεν παύει, κατ’ αρχήν, να θεωρήται ανεπαρκής. Εξυπακούεται, ότι ο ανωτέρω πίναξ εργασιών δεν έχει περιοριστικόν χαρακτήρα. ΚΕΦΑΛΑΙΟΝ V ΑΝΤΑΛΛΑΓΑΙ ΕΜΠΟΡΕΥΜΑΤΩΝ ΠΡΑΓΜΑΤΟΠΟΙΟΥΜΕΝΑΙ ΜΕΣΩ ΕΛΕΥΘΕΡΑΣ ΖΩΝΗΣ Τα Κράτη-μέλη και η Ελλάς λαμβάνουν παν αναγκαίον μέτρον, ίνα αποφεύγηται, όπως τα ανταλλασσόμενα εμπορεύματα τα οποία συνοδεύονται δια πιστοποιητικού κυκλοφορίας AG1 και τα οποία κατά την διάρκειαν της μεταφοράς των παραμένουν εντός ελευθέρας ζώνης (περι(Μετά την σελ. 464,10) Σελ. 464,11 Τεύχος 608-Σελ. 127 Ευρωπαϊκή Οικονομική Κοινότητα- Ευρωπαϊκή Ένωση 40.Δ.β.13 λαμβανομένων των ελευθέρων λιμένων, ελευθέρων αποθηκών αποταμιεύσεως) κειμένης επί του εδάφους αυτών, μη αντικατασταθούν ή υποστούν εργασίας ετέρας των συνήθων εκείνων, αι οποίαι αποσκοπούν εις την εξασφάλισιν της διατηρήσεώς των εν καλή καταστάσει. ΕΙΔΙΚΟΙ ΚΑΝΟΝΕΣ Εφαρμοστέοι από της ενάρξεως της ισχύος της Προσωρινής Συμφωνίας, υπογραφείσης την 28 Απριλίου 1975, μέχρι της 31 Δεκεμβρίου 1977. Α.Προσθήκη εις Κεφάλαιον Ι-Τμήμα Ι Εις περίπτωσιν, καθ’ ην εκδίδεται πιστοποιητικόν AG1 ή AG3. -είς τι νέον Κράτος-μέλος, οσάκις τα εις α αναφέρεται εμπορεύματα έχουν αποκτήσει τον χαρατήρα εμπορευμάτων πληρούντων τους εν άρθροις 7 και 8 της Συμφωνίας Συνδέσεως καθοριζομένους όρους, εντός ενός αρχικού Κράτους-μέλους, -είς τι αρχικόν Κράτος-μέλος, οσάκις τα εις α αναφέρεται εμπορεύματα απέκτησαν τον χαρακτήρα τούτο εντός ενός νέου Κράτους-μέλους, το εκδοθέν πιστοποιητικόν AG1 ή AG3 δέον όπως φέρη ένδειξιν, εξ ης να προκύπτη η εν λόγω λεπτομέρεια. Η ένδειξις αύτη συνίσταται εις την εγγραφήν, εις την θέσιν «Παρατηρήσεις», κατά περίπτωσιν, των λέξεων:  «COMMUNAUTE ORIGINAIRE» «ΟPRINDELIG FAELLESSKAB» «URSPR·U·NGLICHE GEMEINSCHAFT» «ΟRIGINAL COMMUNITY» «COMUNITA ORIGINARIA» «OORSPRONKELIJKE GEMEENSCHAP» ή των λέξεων: «NOUVEL ETAT MEMBRE» «NY MEDLEMSTAT» «NEUER MITGLIEDSTAAT» «NEW MEMBER STATE» «NUOVO STATO MEMBRO» «NIEUWE LID-STAAT» επικυρουμένην δια της επιθέσεως, εις την αυτήν θέσιν, της σφραγίδος του Τελωνείου, όπερ εξέδωκε τούτο. Τα πιστοποιητικά AG1 και AG3, τα οποία δεν φέρουν μίαν εκ των ως άνω ενδείξεων, θεωρούνται, ότι αναφέρονται εις εμπορεύματα, έχοντα τον χαρακτήρα εμπορευμάτων, άτινα πληρούν τους εν άρθροις 7 και 8 της Συμφωνίας Συνδέσεως καθοριζομένους όρους εντός του Κράτους-μέλους της εκδόσεως του πιστοποιητικού. Β.Προσθήκη εις Κεφάλαιον Ι-Τμήμα ΙΙ/1 1.Οσάκις λαμβάνει χώραν αντικατάστασις πιστοποιητικών AG1 ή AG3 δι’ ετέρων πιστοποιητικών του αυτού τύπου, αι εν παραγράφω Α ενδείξεις, αίτινες διαλαμβάνονται επί των παλαιών πιστοποιητικών, δέον υποχρεωτικώς όπως μεταφέρωνται και επί των νέων πιστοποιητικών. Σελ. 464,12 Τεύχος 608-Σελ. 128 2.Η αντικατάστασις ενός ή πλειόνων εγγράφων T3L δι’ ενός ή πλειόνων πιστοποιητικών AG1 ή AG3 επιτρέπεται υπό τους αυτούς όρους οίτινες ισχύουν επί αντικαταστάσεως εγγράφων T2L ή DD3. Η αντικατάστασις ενός ή πλειόνων πιστοποιητικών AG1 ή AG3 δι’ ενός ή πλειόνων εγγράφων T3L απαγορεύεται. Υπό την επιφύλαξιν των υπό στοιχείον 1 ως άνω κανόνων, τα εκδιδόμενα πιστοποιητικά εις αντικατάστασιν εγγράφων T3L, εκδοθέντων εις την Κοινότητα, δέον όπως διαλαμβάνουν τας παρατηρήσεις, συμφώνως προς τους εν παραγράφω Α προβλεπομένους κανόνας. Γ.Προσθήκη εις Κεφάλαιον IV 1.Εις τας εν παραγράφω 2 του άρθρου 14 της αποφάσεως του Συμβουλίου Συνδέσεως, της αφορώσης εις τας μεθόδους διοικητικής συνεργασίας, προβλεπομένας περιπτώσεις, η ένδειξις ποσοστού του λαμβανομένου υπ’ όψιν δια τον καθορισμόν του ύψους της εισφοράς συμπληρούται δια του «60%», «80%», ή «100%», κατά περίπτωσιν, εις την μνείαν «Εισφορά ΕΟΚ-Ελλάς». 2.Καθ’ όσον αφορά εις τα προϊόντα, προελεύσεως εξ ενός νέου Κράτους-μέλους, τα εισαγόμενα είς τι αρχικόν Κράτος-μέλος ή εις την Ελλάδα, εφαρμόζονται οι εν Κεφαλαίω IV διαλαμβανόμενοι κανόνες, οι σχετικοί προς τας εργασίας τας μη δυναμένας να θεωρηθούν ως βιομηχανική κατεργασία, υπό την έννοιαν του άρθρου 8 της Συμφωνίας». Η παρούσα δημοσιευθήτω δια της Εφημερίδος της Κυβερνήσεως. 40.Δ.β.13 Ευρωπαϊκή Οικονομική Κοινότητα- Ευρωπαϊκή Ένωση

[Source: greek_legal_code_raptarchis | Tokens: 18090]